Sierra d'el Tremedal

La sierra d'el Tremedal ye una aliniación montanyosa de dirección NNW-SSE adintro de la serranía d'Albarracín y de la branca castellana Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995, p 144, p 169. de lo Sistema Iberico. Destaca por los afloramientos de rocas paleozoicas plegadas en la orochenia herzinica Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983. y erosionadas formando un releu apalachián Jose Luís Peña Monne et al. : Geomorfología de la Provincia de Teruel. Instituto de Estudios Turolenses, 1984. pp 49-51..

Se situa a lo sud con las Parameras de Pozondón, que la desparte de la sierra de Sant Chinés y a l'ueste y norte de la sierra d'Albarracín sensu stricto, que la desparte de la sierra Carbonera u macizo de Sierra Carbonera.

 Toponimia 
L'oronimo sierra d'el Tremedal se relaciona con la Ermita d'el Tremedal, y a la vegada ye relacionau con las paúls acidas que bi ha. En aragonés medieval ye documentada la parola tremedal, manimenos actualment en lo castellano comarcal la denominación popular gotiales Pedro Manuel Artigot Martínez (coordinador): Red natural de Aragón. nº 20, Sierra de Albarracín Prames, 2007. p 61 José Manuel Vilar Pacheco: Lexico y cultura popular de la Sierra de Albarracín. Centro de Estudios de la Comunidad de Albarracín, 2008..

En un texto de l'Archivo municipal d'Exea d'Albarracín de 1486 referiu a un habitant de Bronchales y escrito en aragonés local bi ha una referencia a la part de la sierra a on que ye la ermita como Alto de Oriuela:

En cheolochía recibe la denominación de Macizo d'el Tremedal. Esta sierra ye considerada en cualques descripcions cheograficas como part de la Sierra d'Albarracín. En tot caso tanto la Sierra d'Albarracín y la Sierra d'el Tremedal fan part de la Serranía d'Albarracín chunto con atras sierras de la redolada.

 Principals altarias 
Las principals altarias son Caimodorro con 1.920 m, San Cristóbal con 1.862 m y Sierra Alta con 1.855 m. Se puet travesar la sierra d'el Tremedal por lo Puerto d'Oriuela, situau a 1650 m d'altaria sobre lo livel d'a mar a l'este de Caimodorro, a l'ueste de Cuesta Pelada (1.887 m) y Puntal de Centella (1.851 m), y a lo norte de la fuent Majada las Vacas, a on que naixe l'arroyo de la Garganta u barranco de la Garganta.

 Hidrolochía 
La versant norte desaugua enta lo río Gallo, afluent de lo Tacho, la versant sud-ueste lo fa enta lo barranco d'El Puerto u río de la Hoz Seca, (tamién afluent de lo Tacho), y la versant sud-este enta lo río Garganta, afluent de lo río Guadalaviar.

 Superficie por municipios y comarcas 
Buena part de la Sierra d'el Tremedal perteneixe a los municipios de Noguera d'Albarracín, Bronchales y Oriuela en la provincia de Teruel, y a Orea en la provincia de Guadalachara, despartius toz por "mangas" de lo termin municipal d'Albarracín.

 Cheolochía 
Los principals materials cheolochicos representaus en lo macizo paleozoico d'el Tremedal son las cuarcitas armoricanas, las losetas y grauwacas de lo Llandeilo y las cuarcitas de lo Valentiniense inferior Mateo Gutiérrez Elorza, José Luis Peña Monné: Las formas del relieve de la provincia de Teruel. "Cartillas Turolenses Nº 7º". Instituto de Estudios Turolenses, 1990. p 29..

Bi ha una representación chica de porfidos tardiherzinicos.

 Cheomorfolochía 
En las zonas alomadas de lo cabalto d'esta sierra quedan restos de la plana d'erosión intramiocena Mateo Gutiérrez Elorza, José Luis Peña Monné: Las formas del relieve de la provincia de Teruel. "Cartillas Turolenses Nº 7º". Instituto de Estudios Turolenses, 1990. p 25. de lo Sistema Iberico.

En la glaciación de Würm la Sierra d'El Tremedal yera tot adintro de lo sistema morfoclimatico periglacial, con formación de tarteras, ríos de piedras y grèzes litees.

 Referencias 

 Bibliografía 
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.
 Pedro Manuel Artigot Martínez (coordinador): Red natural de Aragón. nº 20, Sierra de Albarracín Prames, 2007.
 Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983.
 Liñán, Eladio, Villas, Enrique, Gozalo, R: El Paleozoico de Teruel, articlo publicau en Introducción a la geología de la provincia de Teruel, Instituto de Estudios Turolenses, 1991.

*